Lp Kirill Izmailov

Politsei- ja Piirivalveamet

tel: +372 53050258

kirill.izmailov@politsei.ee

19.03.2018

**Vääramatust jõust tingitud viivitused laevade 90160 ja 90161 ehitusel**

Lp hr Kirill Izmailov

Baltic Workboats AS (registrikood 10657801, aadress Sadama tee 26, Nasva alevik, Saaremaa, 93872)ja Politsei- ja Piirivalveamet (registrikood 70008747, aadress Pärnu mnt 139, 15060 Tallinn) on sõlminud Hankelepingu nr 1.11-9/670-1. Leping sõlmiti riigihangete seaduse § 69 lõike 1 alusel, lähtudes avatud hankemenetlusega riigihanke „Mootorpaatide ja kaatrite ostmine“ (viitenumber: 173519) hankedokumentidest ning nimetatud riigihanke raames täitja poolt esitatud pakkumusest. Lepinguesemeks on mootorpaatide ja kaatrite ostmine lepingus sätestatud tingimustel ja korras.

Hankelepingu nr 1.11-9/670-1 lisaga nr 4 on sätestatud, et Baltic Workboats AS annab kaatrid, mis vastavad lepingus sätestatud nõuetele ja tingimustele, üle Politsei- ja Piirivalvele mitte hiljem kui 30.04.2018 (punkt 5.2).

Pooled on kokku leppinud üleandmisele eelneva koolitusperioodi: 02-04.04.18 ja 09-11.04.18. Enne koolitust on ehitajal vaja vähemalt 10 tööpäeva katsetuste perioodi. See tähendab, et hiljemalt 19.03.18 tuleks katsetustega alustada. 19.03.18 on Ehitaja sadama ümber 30m ulatuses vaba vesi ja laevad lasti vette. Ehitaja sadama ja jäävaba mere vahel on mitu miili kinnisjääd. Jääolude tõttu ei saa alustada laevade käigukatsetustega.

Käesolevaga teatame hankelepingu p 5.2.1 ja 9.2 alusel, et vääramatu jõu asjaolude tõttu ei ole

võimalik kokkulepitud ajal viia läbi koolitusi ja seetõttu on võimalik, et lükkub edasi ka laevade

üleandmise tähtaeg, kuid see sõltub sellest, millal teile sobiks koolitused läbi viia. Hetkel on äärmiselt raske prognoosida, millal oleks võimalik alustada laevade katsetustega, kuna ei ole teada, mis ajaks jää sulab. On tõenäoline, et aprilli keskpaigas on võimalik läbi viia katsetused (alates 09.04.2018).Arvestades, et enne koolitust toimuvad katsetused vähemalt 10 tööpäeva, siis seega oleks Ehitajavalmis läbi viima Politsei- ja Piirivalve personalile koolitusi alates 23.04.2018. Millised kuupäevad sobiksid teile koolitusteks arvestades personali töögraafikut? Koheselt pärast koolituste läbiviimist saab üle anda laevad.

Baltic Workboats AS teatab esimesel võimalusel, kui on näha, et jää hakkab sulama ja on võimalik öelda, kas katsetustega on võimalik alustada varem kui hetkel prognoositud aprilli keskpaik.

Lugupidamisega

*[allkirjastatud digitaalselt*